જ્યાંથી તેઓએ રાખડીની ખરીદી કરી શ્રમજીવી વિસ્તારમાં ભાઈના ઘરે ચાલતા જતા હતા તે દરમ્યાન શ્રમજીવી નજીક જ ટર્બા ચાલકે વીણાબેનને હડફેટે લેતા ઘટના સ્થળે જ તેમનું કમકમાટી ભર્યું મોત નિપજતા લોકોના ટોળે ટોળા એકત્રીત થઈ જવા પામ્યા હતા તો આ બાબતની જાણ શ્રમજીવી વિસ્તારમાં મૃતક મહિલાના પરિવારજનોને થતા તેઓ તાબડતોબ ઘટના સ્થળે દોડી આવતા કરૂણ દ્રશ્યો સર્જાયા હતા અને પરિવારમાં ભારે રોષ ભભુકી ઉઠતા અકસ્માત સર્જનાર ટર્બા ચાલક સાથે પણ બોલાચાલી તેમજ ઝપાજપી થતા ટર્બાના કાચ તોડી નાંખતા મામલો બિચકવા પામ્યો હતો તો માર્ગ પર થયેલ અકસ્માતના પગલે રોડની બંને સાઈડે ચક્કાજામની સ્થિતિ સર્જાતા અને મામલો બેકાબુ બનતા આ બાબતની જાણ પોલીસને કરાતા પોલીસ તાબડતોબ ઘટના સ્થળે પહોંચી એકત્ર થયેલ ટોળાને વિખેર્યા હતા અને એક સાઈડનો રોડ બંધ કરી ડાયવર્ઝન આપી ટ્રાફીક હળવો કર્યો હતો તો રોષે ભરાયેલ ટોળાઓએ શ્રમજીવી રોડ પરથી ટર્બા પસાર થતા રોકતા પોલીસે પણ મામલો હાથમાં લઈ થાળે પાડયો હતો.